NaiveNeuron/SloPal huggingface dataset:
V. Veteška, podpredseda NR SR: (2005-05-12):
Ľ. Lintner, poslanec: Ja budem v tomto vystúpení veľmi vecný, bez všelijakých sprievodných slov a budem dávať pánu ministrovi školstva nasledujúce otázky: Pán minister, kto pripravoval tézy školského zákona, ktoré ste prezentovali na tlačovej konferencii, keď kurikulárna rada stále nie je ustanovená, hoci personálny návrh už takmer dva roky existuje? Pán minister, na základe akých vyhodnotení ste zvýšili normatívy na žiaka o 8 % pre gymnáziá s vyučovacím jazykom maďarským? Hovorím, upozorňujem – gymnáziá -, aby to nikto nebral, že sa pýtam na základné školy. Pán minister, keď ste ustanovili vyšetrovaciu komisiu k priebehu maturitného testu z matematiky, prečo ste sa pri svojom rozhodovaní neopreli o jej výsledky, aby sme poznali jej výsledok skúmania? Prečo sme nepočuli vyjadrenie predsedu ústrednej maturitnej komisie? Pán minister, prečo ste nerešpektovali príslušné ustanovenie vyhlášky č. 510, ktoré konštatuje, že za priebeh maturity na konkrétnej škole zodpovedá predseda maturitnej komisie a riaditeľ školy? Napriek tomu, že napravili chybu ministerstva a pripravili maturity v korektnom priebehu, ste ich konanie nerešpektovali. Pán minister, na základe ktorého ustanovenia, vyhlášky či zákona ste zrušili vykonanie testov v úrovni A z matematiky a určili ste nový termín? Pán minister, prečo je v usmernení pre priebeh konania maturít konštatovanie, že skúška má byť zostavená z 25 tém, ale toto usmernenie sa odvoláva na ustanovenie vyhlášky, ktoré určuje 30 zadaní? Viete o tom, že sa maturuje na niektorých školách s dvadsiatimi piatimi a niekde s tridsiatimi otázkami? Sú to rovnaké podmienky, o ktorých ste hovorili? K partnerom z KDH len malá poznámka. Snažil som sa, aby sa veci, ktoré sa diali na ministerstve školstva, „vykomunikovali“. Mrzí ma tvrdohlavosť, ktorú prezentujete, preto odmietam tvrdenia, že náš postoj rozbíja koalíciu. Prosím, zvažujte dôvody, ktoré tu dnes odzneli. Majú objektívne racionálny základ. Ďakujem. (Potlesk.)
Šeliga, Juraj, podpredseda NR SR (2021-02-04):
Tak v pozmeňováku máte napísané „tak by som povedal“? Že to prečítať. Ja viem, že to chcete vysvetliť aj kolegom a kolegyniam, ale že v tomto potom niektorí namietajú, že to nebolo správne. Veď nebudeme hneď...
Osuský, Peter, poslanec NR SR (2020-09-02):
Ďakujem pekne, pán predsedajúci. Celý život som presvedčený o tom, že zlu sa má čeliť, že sa mu nemá nastavovať druhé líce. A to, čo sa stalo nášmu občanovi, bolo kryštalické čisté zlo. A bol to kriminálny čin ľudí, ktorí sa ho dopustili a verím, že spravodlivosť ich dostihne. A nemyslím si, že je zásadný rozdiel v názoroch celej snemovne na to, ako sa má v takomto prípade postupovať. Ale nemôžem si pomôcť. Do pamäti sa mi derie meno Sendrei. Spomínam si, že tohto občana Slovenskej republiky pripútali v Revúcej k radiátoru a tam zhasol. To sa stalo tu v tejto krajine a nemali sme uznesenie Národnej rady. Tí, ktorí videli výchovnú fackovaciu tých cigánskych chlapcov, si tiež môžu povedať, že toto asi nebolo celkom v poriadku. A tí, ktorí sa dočkali po rokoch v týchto dňoch výsledku akcie Moldava nad Bodvou, ktorá bola zametaná všelikam a sotva priznaná zodpovednými, by sa tiež mali zamyslieť, či sme my tí, ktorí tomu vždy dokážeme čeliť. (Potlesk.)
Laššáková, Jana, podpredsedníčka NR SR (2015-09-18):
Nech sa páči, pán poslanec Kuffa.
Grendel, Gábor, poslanec NR SR (2016-10-19):
Ďakujem za slovo. Chcel by som pripomenúť členom osobitného kontrolného výboru pre kontrolu SIS dnešné rokovanie o 12.15 na tradičnom mieste. Ďakujem.
P. Paška, predseda NR SR: (2009-02-11):
(Hlasovanie.) 140 prítomných, 80 za, 3 proti, 56 sa zdržalo, 1 nehlasoval. Sme v treťom čítaní . Otváram rozpravu. Vyhlasujem ju za skončenú a budeme hlasovať.
Hrnčiar, Andrej, podpredseda NR SR (2016-06-15):
Prezentujme sa a hlasujme. (Hlasovanie.) Prítomných 141, za 104, proti nikto, zdržalo sa 37. Konštatujem, že uvedený návrh bol schválený.
P. Paška, predseda NR SR: (2009-12-01):
(Hlasovanie.) 136 prítomných, 113 za, 23 sa zdržalo. Máte súhlas, pán spravodajca.
Szalay, Tomáš, poslanec NR SR (2024-01-11):
Ďakujem, pán predsedajúci, za slovo. Ďakujem pani poslankyni Kosovej za jej dvojdňové vystúpenie. Reagujem na ten včerajšok, keď bola reč o skrátených legislatívnych konaniach a o tom, že na to nie je dôvod. Ja už som párkrát vo faktických poznámkach vystúpil s tým, že som si dal tú námahu a pozrel som sa na web Národnej rady, kde je archív jednotlivých vystúpení, pretože pán minister Boris Susko tu bol v minulom volebnom období a často sa zapájal do diskusií. Je tam vyše štyristo jeho vystúpení. Dal som si tú námahu, že som si ich prešiel a v týchto faktických poznámkach niekedy z toho vyberám niektoré čriepky a vždy je to niečo iné, aj keď to znie veľmi podobne, lebo sa to tak celkom rýmuje. Pán Susko mal vážny problém so skrátenými legislatívnymi konaniami v minulom volebnom období, keď sa pod zámienkou pandémie prijímali aj veci, ktoré nemuseli byť prijímané v skrátenom legislatívnom konaní. Takže 13. mája 2021 o 10.18 h Boris Susko: „Vláda keby to myslela vážne s týmto skráteným legislatívnym konaním, tak ten návrh bude mať desať strán a bude mať podrobné zdôvodnenie toho, aké hrozia hospodárske škody štátu alebo aké hrozia ujmy na základných právach a slobodách občanov Slovenskej republiky z titulu mimoriadnej okolnosti a prečo to treba prerokovať v skrátenom legislatívnom konaní. Ale to, čo tu vláda predložila, je obyčajný výsmech a žarty, ktoré si robí vláda z parlamentu. Prepáčte, toto sa inak nazvať nedá.“ Súhlasím s pánom Borisom Suskom.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 135 poslancov, za 131, zdržali sa 3, nehlasoval 1. Konštatujem, že Národná rada zvolila Martina Šustra za člena Rady pre rozpočtovú zodpovednosť. Ďalej budeme hlasovať o bode 54 programu, je to prvé čítanie o návrhu poslancov Beluského, Krupu na vydanie zákona, ktorým sa mení a dopĺňa zákon č. 69/2018 Z. z. o kybernetickej bezpečnosti (tlač 983). Prosím spravodajcu z výboru pre obranu a bezpečnosť poslanca Ondreja Ďuricu, aby hlasovanie uviedol. (Hlasovanie o návrhu poslancov Národnej rady Slovenskej republiky Martina Beluského a Petra Krupu na vydanie zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov , tlač 983.)
Danko, Andrej, predseda NR SR (2016-12-08):
Ďakujem. Tak skús švihnúť. To som nechcel, prepáč. Dobre. Bola technická chyba a pán poslanec avizoval, že chce faktickú poznámku. Takže na vystúpenie pani poslankyne jedna faktická poznámka, uzatváram možnosť prihlásenia s faktickými poznámkami. Pán poslanec Galko, nech sa páči.
M. Číž, podpredseda NR SR: (2007-03-22):
Š. Harabin, podpredseda vlády a minister spravodlivosti SR: Pani poslankyňa, o časových horizontoch sa skutočne nedá rozprávať, ale pokiaľ sa teda chceme rozumieť, ide mi o to, aby sme poskytli právnu pomoc v najchudobnejších regiónoch, aby odpadol byrokratizmus, pretože ten chudáčik zaplatil, vám hovorím, cestovné z Uble do Prešova, zaplatil 150 korún a právnej pomoci sa nedožil. Tí ľudia, ktorí ju mali poskytovať, ho posielali z jedného na druhé, na tretie, na piate miesto, ale reálne, máme štatistiky, bolo za celé obdobie vzniku Centra právnej pomoci poskytnutých 5 právnych pomocí, hovorím vám to otvorene. A o časových horizontoch nemôžem rozprávať, pretože urobíme to v čo najkratšom čase, ale musím mať aj daný návrh zo strany novej riaditeľky. Ale uisťujem vás, že sa na tom intenzívne pracuje a ide o prenos právnej  pomoci do najchudobnejších regiónov. Pre nás Košice, Bratislava, Bystrica a Žilina nie sú centrá pre právnu pomoc. Aj tam bude, ale my to potrebujeme preniesť do týchto regiónov. Ďakujem.
Jarjabek, Dušan, poslanec NR SR (2013-12-10):
Ďakujem za slovo, pani predsedajúca. Pán poslanec, ja si vás veľmi vážim, veľmi rád vás počúvam. Priznám sa, že hodinu tridsať, hodinu štyridsať bolo veľmi veľa pre mňa neekonóma, a myslím, že aj pre ostatných neekonómov. Len pri tomto všetkom, viete, vy hovoríte alternatívne. Len ja sa pýtam, ako vám mám ja veriť? Vy viete presne, čo má robiť vláda prvý rok, druhý rok, tretí rok, štvrtý rok. Vlastnú vládu ste povalili po necelých dvoch rokoch. Kde sú teda tie vaše skúsenosti, kde je vaša empíria? Čo ten tretí a štvrtý rok? Ako to chcete zdôvodniť? Je to všetko na teoretickej báze len. Potom ďalej sa pýtam, no ako vám mám ja veriť, keď vlastne vy ste odišli, predsa aj to bol váš problém, že ste si nerozumeli s vaším predsedom? Váš predseda je tiež ekonomicky zameraný. Pán Sulík je tiež ekonomicky zameraný. Dnes vy ste niekde úplne inde. Vy si totižto nerozumiete s ekonómami z opozície. Vy rozprávate tuná veci, ktoré sú nesmierne zaujímavé a určite alternatívne, len ja ako ekonóm, teda vám ako ekonómovi ja neekonóm práve z tohto dôvodu nemôžem veriť, lebo je to pre mňa nedôveryhodné. Vy si nerozumiete s vlastnými, preto ste odišli. Presvedčte ma, že je to tak, ako vy hovoríte. Hovorím ešte raz, je to veľmi zaujímavé, čo hovoríte, len tá istota trošku chýba.
Medvecký, Andrej, poslanec NR SR (2021-04-01):
Ďakujem za slovo. Pani Sulanová, ďakujem za váš prejav. Oni si aj tak neuvedomujú to, čo, ako budú hlasovať. To si musíme... (Smiech v pléne.) Je to pravda, nesmejte sa. Po tom roku, ako sme tu v parlamente, som si všimol, že vy nie ste poslanci, vy ste iba obyčajné hlasovacie automaty, že hlasujete iba tak, ako vám prikážu. (Reakcie z pléna. Zaznievanie gongu.) Vonku na chodbe sa rozprávate, že ani by ste to podporili, ani by ste to nepodporili, a tu hlasujete úplne opak. (Reakcia z pléna. Prerušenie vystúpenia predsedajúcim.)
Glváč, Martin, podpredseda NR SR (2017-09-11):
Prosím, prezentujme sa a hlasujme. (Hlasovanie.) Prítomných 142 poslancov, za 59, proti 29, zdržalo sa 52, nehlasovali 2 poslanci. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím predsedníčku výboru pre sociálne veci poslankyňu Alenu Bašistovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa Zákonník práce (tlač 678), bod 56 schváleného programu. Nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 678.)
Hrnčiar, Andrej, podpredseda NR SR (2017-03-30):
Ďalším vystupujúcim v rozprave je pán poslanec Hrnko, nech sa páči.
Grendel, Gábor, podpredseda NR SR (2022-09-20):
Takže aj o tomto bode budeme hlasovať o sedemnástej hodine. Ďakujeme za informáciu. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 580/2004 o zdravotnom poistení a o zmene a doplnení zákona č. 95/2002 o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Vládny návrh zákona má tlač 1108, návrh na jeho pridelenie na prerokovanie výborom je v rozhodnutí č. 1154. Dávam teraz slovo pánovi ministrovi zdravotníctva Slovenskej republiky Vladimírovi Lengvarskému, aby vládny návrh zákona uviedol.
P. Paška, poslanec: (2003-05-22):
Chcem hneď na úvod povedať, že, samozrejme, podstata návrhov je aj pre nás absolútne prijateľná, je však zarážajúci spôsob, ako sa deje celá procedúra. Pritom zákon 277, s ktorým sme sa trápili pomaly štyri mesiace, takisto obsahoval ako trojnovela zákon 98 o liečebnom poriadku a pokojne pán minister, ktorý nám od minulého roka vykladá a ešte aj pred voľbami vykladal, ako má reformu v šuplíku, ako má zákony napísané, ktoré treba prísť a uviesť do praxe tak, aby slovenské zdravotníctvo konečne fungovalo, aby sme jednoducho dali tieto veci do ažurity, skáče z jednej veci na druhú, už sme boli svedkami, ako v 277 sme nepriamo novelizovali zákon 416, mimochodom, veľmi potrebný pre vysporiadanie majetku zdravotníckych zariadení, ktoré prešli na VÚC a ktoré prešli na obce. Jednoducho, chcem vyjadriť zásadný nesúhlas s takýmto spôsobom tvorby legislatívnych noriem tohto štátu. Už som to tu povedal v súvislosti s jednou právnou normou, že poslanci a obzvlášť poslanci vládnej koalície, kolegovia, ja viem, ste tu na to, aby ste umožnili vláde vládnuť, ale nemyslím si, možno použijem pejoratívne vyjadrenie, že pán minister alebo ktorýkoľvek člen vlády je jazdcom Formuly 1 a že my sme tu všetci len preto, aby sme mu sem-tam, keď sa mu to zapáči, vymenili kolesá alebo umyli sklá bez toho, aby sme vôbec vedeli, ako sa to má robiť. Chcem vás požiadať napriek tomu, že gestorský výbor dnes veľmi tesnou väčšinou, a viedli sme o tom naozaj veľmi plodnú a dlhú diskusiu, odporučil pomerom 5:4 posunúť zákon, schváliť teda uznesenie a spoločnú správu a posunúť zákon. Chcem v zmysle čl. 83 ods. 1 rokovacieho poriadku podať procedurálny návrh na prerušenie, teda na vrátenie zákona navrhovateľovi, a to tak, aby navrhovateľ pripravil právnu normu a znenie zákona 272 a aby problematiku v zákonoch 98 a zákona 140 o lieku, ktoré, znovu chcem zdôrazniť, akceptujeme a podporíme, realizoval samostatným návrhom alebo novelou samostatného zákona. Ďakujem pekne. (Potlesk.)
V. Veteška, podpredseda NR SR: (2005-02-02):
Zapnite mikrofón pánovi Jarjabkovi ako prvému.
Zmajkovičová, Renáta, podpredsedníčka NR SR (2013-10-24):
Ďakujem za slovo. Pán poslanec, vaše vystúpenie malo budiť taký dojem, že spravodlivý medzi spravodlivými, ale to by ste nemohli predtým sedieť na stoličke ministra zdravotníctva. Aj by som vám možno pripomenula tie vaše postupné kroky na privatizáciu štátnych nemocníc. A začalo sa to veľmi tak nevinne, keď ste dali vlastne taký pokyn všetkým riaditeľom vo fakultných nemocniciach, aby pripravovali audity, pretože právne audity, ďalšie audity, to sú také najlepšie peniaze, ktoré sa veľmi rýchlo skryjú. A na vašu žiadosť si nemocnice robili prípravné audity na privatizáciu bez verejného obstarávania a iba od jedinej firmy. Oceňovanie touto firmou stálo štát 1,2 mil. eur bez akejkoľvek súťaže, bez akéhokoľvek výsledku, len na váš príkaz. Vy viete, pán minister, že riaditelia nemocníc išli do výberových konaní a mali vypracovať projekt stabilizácie a rozvoja fakultnej nemocnice. Ja som tento od vás nedostala, keďže som chcela takýto, som sa chcela oboznámiť s projektom, na základe ktorého vyhral pán riaditeľ Pavelek v trnavskej Fakultnej nemocnici. A vy ste mi odpovedali, že sa naňho vzťahujú autorské práva. No to by nemal s tým projektom vyhrať. Nakoniec som ho potom, keďže sme si dopisovali, dostala. Ale zaujímavé bolo, že pán riaditeľ nemocnice, a s vaším zvolením, si ho zaplatil z peňazí nemocnice. A to isté v trnavskej Fakultnej nemocnici, mám ďalší, a s vaším súhlasom upratovala, vyhrala súťaž firma upratovacia, ktorá nemala ani jednu upratovačku, a nemocnica s touto zmluvou urobila zmluvu na 160-tisíc eur, ale ktorá sa musela potom neskôr zrušiť, ale peniaze už boli vyplatené. Takže asi spravodlivý medzi spravodlivými. (Potlesk.)
Sulík, Richard, predseda NR SR (2011-02-11):
Ďakujem pekne. S faktickými poznámkami sa prihlásilo sedem poslancov. Na nepodaný návrh neobvykle veľa. Slovo má pán poslanec Novotný.
Laššáková, Jana, podpredsedníčka NR SR (2014-07-01):
Dobre, nech sa páči.
Grendel, Gábor, podpredseda NR SR (2021-11-11):
V poriadku.
M. Hort, poslanec: (2001-09-20):
Ako prvý s pozmeňujúcim návrhom vystúpil pán poslanec Tatár, ktorý vo svojom diskusnom príspevku predložil celkom 8 pozmeňujúcich návrhov. Žiadal hlasovať o svojom prvom samostatne, druhý, tretí požiadal spojiť a o ostatných hlasovať samostatne. Žiadam, aby ste dali hlasovať o pozmeňujúcom návrhu... Pardon, k prvému návrhu nemôžeme hlasovať, pretože rieši ho bod spoločnej správy 20. Dajte hlasovať, prosím, o pozmeňujúcich návrhoch, ktoré sa týkajú čl. XII § 4 ods. 2 aj § 4a ods. 2, spoločne o týchto dvoch návrhoch.
Paška Pavol, predseda NR SR (2014-05-16):
(Hlasovanie.) 126 prítomných, 27 za, 99 sa zdržalo. Návrh sme neschválili.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 140 poslancov, za návrh hlasovalo 101 poslancov, proti 7, zdržalo sa 32. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pokračujte, pán spravodajca.
Sárközy, Irén, poslankyňa NR SR (2019-11-28):
Ďakujem pekne. Ešte raz na to reagujem. § 371 hovorí to, že všetky iné sexuálne patologické praktiky. Čo znamenajú iné sexuálne patologické praktiky? Netreba to definovať, nemusíme my do zákona napísať každý jeden druh, pretože podľa tohto zákona sem patrí nielen zoofília, ako ste vy uviedli, ale aj sodómia, pohlavný styk so zvieraťom. A súčasne platné a účinné znenie tohto paragrafu je abstraktnejším spôsobom upravené a reagujem aj na pani poslankyňu, upravuje všetky sexuálne praktiky. Môže byť parafília, pedofília, nekrofília, masochizmus, sadizmus, exhibicionizmus, frotérizmus, tušérstvo, fetišizmus. Takže na Slovensku dneska podľa § 371 všetky sexuálne patologické praktiky sú trestné a aj pedofília je trestná. Takže toto je právne stanovisko, ale ešte raz k tomu. Je to stanovisko aj ministerstva, aj ostatných ministerstiev a Legislatívna rada vlády tiež súhlasila s týmto stanoviskom. Je to teda, si myslím, že tá otázka (zaznievanie gongu) nie je na mieste. Ďakujem pekne.
Osuský, Peter, poslanec NR SR (2011-07-01):
Ďakujem pekne, pán podpredseda. Musím povedať, že každému, kto si ctí pokladnicu našej civilizácie, nemôže byť apriórne vzdialený, jemne poviem, helenofilský alebo filhelénsky tón úvodu prejavu kolegu Jarjabka. Áno, Gréci nám dali veľa, Aischyla, Sofokla, divadlo v Epidaure, s fantastickou akustikou po tisícoch rokov. Dali nám teda grécku drámu a dali nám ju teraz v repríze. Samozrejme, dali ju hlavne sebe. Ale musím povedať, že to, o čom tá dráma je, sa dá zredukovať z výšin Aischylových na slovenský kritický realizmus, ktorý mám tak rád. A vlastne sa to dá zredukovať na príbeh snaživého a príčinlivého Ondráša Trávu z Kamenian a jeho „desiatky“ zálohu a na jeho protihráča Aduša Domanického. A to, o čo teraz ide, je to, či báčik z Chochoľova umrie.
Budaj, Ján, poslanec NR SR (2016-09-14):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Prosím, dajte hlasovať.
Pellegrini, Peter, podpredseda NR SR (2020-05-12):
Ďakujem pekne, pán minister. Dávam teraz slovo predsedovi výboru pre obranu a bezpečnosť pánovi poslancovi Jurajovi Krúpovi, aby informoval Národnú radu o výsledku prerokovania návrhu vlády vo výbore.
M. Číž, podpredseda NR SR: (2007-09-11):
Prepáčte, nech sa páči.
Kuciaňová, Magdaléna, poslankyňa NR SR (2019-12-05):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, dovoľte mi predložiť informáciu o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1825), vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci bol určený ako gestorský výbor k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 1825). V zmysle ustanovenia § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania vyššie uvedeného zákona a návrhy na ďalší postup. Národná rada Slovenskej republiky uznesením č. 2294 zo 4. decembra 2019 pridelila predmetný vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo. Predmetný návrh zákona, tlač 1825, odporučili Národnej rade Slovenskej republiky schváliť Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Výbor Národnej rady Slovenskej republiky pre sociálne veci o predmetnom vládnom návrhu zákona nerokoval, pretože podľa ustanovenia § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Gestorský výbor o spoločnej správe ani o stanovisku gestorského výboru nerokoval, pretože výbor nebol teda uznášaniaschopný. Výbor Národnej rady Slovenskej republiky pre zdravotníctvo prijal štyri pozmeňujúce návrhy. Navrhujem o nich hlasovať spoločne. Predsedníčka výboru ma poverila ako spoločnú spravodajkyňu, aby som predložila Národnej rade Slovenskej republiky predmetnú informáciu a návrh na ďalší postup, ustanovenie § 80 ods. 2 zákona č. 350/1996 Z. z. v znení neskorších predpisov. Pán predsedajúci, skončila som, otvorte, prosím, rozpravu, do ktorej sa hlásim ako prvá.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 137 poslancov, za návrh hlasovalo 60, proti 28, zdržalo sa 49. Neschválili sme tento návrh.
Jánoš, Vladimír, poslanec NR SR (2014-03-27):
Ďakujem. Budeme teraz hlasovať o bodoch zo spoločnej správy, ktoré boli vyňaté na osobitné hlasovanie. Pán predseda, dajte hlasovať o bode 2 spoločnej správy. Gestorský výbor ho odporúča schváliť.
Pellegrini, Peter, predseda NR SR (2024-02-27):
Prezentujme sa a hlasujme o prerokovaní tohto návrhu zákona v druhom čítaní. (Hlasovanie.) Prítomných 141 poslancov, za 49, proti 1, zdržalo sa 91. Tento návrh sme neschválili . Poprosím pána poslanca Prostredníka, aby uviedol hlasovanie o návrhu uznesenia k porušovaniu základných práv a slobôd z dôvodu rasy, farby pleti a príslušnosti k národnostnej či etnickej skupine, tlač 68, bod 83 programu. Pán poslanec, nech sa páči. (Hlasovanie v prvom čítaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k porušovaniu základných práv a slobôd z dôvodu rasy, farby pleti a príslušnosti k národnosti či etnickej skupine garantovaných Ústavou Slovenskej republiky a medzinárodnými zmluvami , tlač 68.)
M. Číž, podpredseda NR SR: (2007-06-20):
S faktickými poznámkami sa hlásia poslanci Urbáni, Zelník, Sániová, Valocký. Uzatváram možnosť prihlásiť sa s faktickou poznámkou k vystúpeniu pani poslankyne Muškovej. Slovo má pán poslanec Urbáni.
Šebej, František, poslanec NR SR (2013-10-23):
No, ja to tak vnímam trochu podobne ako pán kolega Mihál, ako to vnímate vy, ale s tým počtom divákov to je relatívne. Proste nechcem pripomínať svoju slávnu minulosť. Ale ja som poslednýkrát súťažil na medzinárodnej Grand Prix v roku 1978. Tam som vyhral pred 4 000 divákmi. To bola plná hala na Pasienkoch. Nebol tam jediný problém. Ten počet ľudí sám osebe nepredpovedal problém ako taký. Budeme musieť nájsť nejaké kritérium, ktoré nebude pomenované ako počet divákov. No tak, samozrejme, máte pravdu. Keď niekto sa chce pobiť a je amatér, tak to nepríde skúšať na karatistickú súťaž. To je príliš rizikové. (S úsmevom povedané.)
B. Bugár, podpredseda NR SR: (2002-06-26):
Teraz nasleduje správa o činnosti Úradu pre reguláciu sieťových odvetví za rok 2001. Správu ste dostali ako tlač 1597 a spoločnú správu výborov ako tlač 1597a. Prosím teraz predsedu Úradu pre reguláciu sieťových odvetví pána Petra Čarakčieva, aby návrh uviedol. P. Čarakčiev, predseda Úradu pre reguláciu sieťových odvetví: Ďakujem. Vážený pán podpredseda, vážená Národná rada. Dovoľte mi, aby som predložil správu o činnosti Úradu pre reguláciu sieťových odvetví za rok 2001. Náš úrad je mladý, preto sme správu spracovali trošku netradične, kde okrem povinností, ktoré pre nás vyplývajú zo zákona, sme vsunuli ešte časť, ktorá vám má ukázať našu činnosť, ktorú budeme v budúcnosti robiť, a to je v prvej časti a ďalej sme rozšírili správu o problémy, a najbližšia budúcnosť, ktorá pred nami je. Náš úrad vznikol vymenovaním Regulačnej rady, ktorá vznikla 16. októbra minulého roka a začala svoju činnosť. Za toto obdobie sme mali dve hlavné prioritné úlohy, jedna úloha bola dobudovanie úradu, druhá úloha pripraviť regulačný rámec na reguláciu v zemnom plyne. Táto úloha vyplynula pre nás zo zákona, kde sme mali v ustanovení, že máme spraviť tento regulačný rámec do konca minulého roka. Táto úloha bola splnená a 20. decembra minulého roka sme vydali rozhodnutie o regulácii cien zemného plynu. Tento regulačný rámec odstránil regulačné riziká, ktoré vznikali pri privatizácii Slovenského plynárenského priemyslu, ďalej v tejto činnosti sme pokračovali aj v tomto roku, kde sme pripravili reguláciu v rozvode elektrickej energie pre rozvodné podniky, takisto ďalším rozhodnutím bola aj táto činnosť upravená. Pokračujeme ďalej reguláciou vo výrobe elektrickej energie, systémové služby, služby operátora trhu, podporné služby a všetky činnosti, ktoré pre túto oblasť vyplývajú z nášho zákona. My preberáme kompetencie od 1. januára 2003 v cenovej oblasti a do tohto obdobia musíme vydať všetky príslušné predpisy, ktoré sú pre túto oblasť potrebné. Ďalej naším cieľom, ktorý je v záverečnej časti správy, je presúvať postupne kompetencie v oblasti regulácie, v oblasti tepla a vo vodnom hospodárstve na regióny, takže tak ako je popísané v závere našej správy, predpokladáme a vytvárame naše detašované pracoviská na krajskej úrovni, kde predpokladáme, že sa v budúcnosti zákonnou formou prenesú aj kompetencie v oblasti regulácie tepla a vodného aj stočného na regióny. Tak táto činnosť bude v tomto roku zabezpečovaná, a tým myslím, že naplníme to, čo od nás požaduje zákon. Ja týmto končím moje krátke vystúpenie, pán podpredseda.
Ďuriš Nicholsonová, Lucia, podpredsedníčka NR SR (2018-05-25):
Týmto vyhlasujem všeobecnú rozpravu k tomuto bodu za skončenú. Je ešte niečo, čo by ste v rámci záverečného slova chceli dodať, pani navrhovateľka? Nech sa páči.
Jurinová, Erika, podpredsedníčka NR SR (2015-05-19):
Prosím vás, páni poslanci, nekričte, nevykrikujte. Nech sa páči, pán poslanec.
J. Halecký, poslanec: (2008-02-14):
Vieme, že aj nie tá kvalita programov je rozhodujúca, ale nedostatok financií, ktorý je limitujúci a ktorý je dokonca deštruktívny aj pre charakter a obsah vysielania verejnoprávnych médií. Takže myslím, že je možné, aby boli aj kombinované varianty financovania, či už zo štátneho rozpočtu plus týmto tzv. zásuvkovým zákonom, ale momentálne máme v hre zásuvkovú formu financovania verejnoprávnych médií a myslím si, že zdá sa, že obsahovo bude efektívna, čo je rozhodujúce, pokiaľ zaistí jednu miliardu slovenských korún. Myslím si, že financovanie týchto médií výrazne zlepší. V prípade jej neúspechu alebo neefektívnosti, čo už samotný zákon predpokladá, že bude efektívna pri výbere koncesionárskych poplatkov, môžeme zvážiť aj iné formy. Ale vieme, že financovanie zo štátneho rozpočtu má svoje iné priority, ako už bolo zdôraznené, a bol vyskúšaný tento variant aj v minulosti a nebol príliš efektívny. Takže podpora tohto zákona myslím si, že je namieste, aj keď je trošku zvláštny. Ďakujem.
Mizík, Stanislav, poslanec NR SR (2021-06-16):
Ďakujem za slovo. Pán Šeliga, akoto, že sme sa nedozvedeli skoro nič o pánovi Mikulcovi? Pán Šeliga, dozvedeli sme sa celý vagón vecí, súčasný stav štátu je neúnosný, vo všetkých sférach. A Policajný zbor či orgány činné v trestnom konaní nezaostávajú v neúnosnosti, ony sú priam na čele pelotónu neúnosnosti. Čo iné sa dá povedať o celom cirkuse? Napríklad viď zásah policajnej inšpekcie na NAKE, kde museli rafinovane získavať kópie kópií overené notárom. Či zadržanie Szabóa a jeho obvinenie z korupcie, o ktorej sa vedelo. Zadržanie Pčolinského. Policajti podozrievajú tajných, tajní podozrievajú policajtov, inšpektori podozrievajú policajtov, policajti podozrievajú inšpektorov. Každý podozrieva každého. Toto snáď nie je normálne, toto je vojna, toto je anarchia, toto je snáď vojna pankáčov. Štát je v rozklade. Bol jeden najslávnejší francúzsky cirkus, kvôli korone skrachoval, tuším sa volal Slnko, ak ma pamäť neklame. Vláda Matoviča a Hegera ašpiruje na nástupníctvo tohto cirkusu. Už im chýba iba licencia. Ďakujem.
Kuffa, Štefan, poslanec NR SR (2012-10-18):
Ďakujem za slovo. Áno, tak ste to pekne povedali, pán minister, aby sme neboli namyslení poslanci, aby sme sa takto správali, sa mi to celkom páčilo. Ale chcem k tým miestnym referendám toľko dodať, na miestnych úrovniach a práve v obciach sú to jednoduchí ľudia a tie referendové otázky, ktoré ako príklad sú tu, samozrejme, môžu byť aj inak položené, ale veľakrát tí ľudia ani tej referendovej otázke nerozumejú. Ja v rozprave tak spomeniem aj také konkrétne prípady zo života, ktoré sa dejú. A skôr by som si to vedel predstaviť, že by tie referendá rozhodovali o tom, či teda povolíme hracie automaty na našom území, nie o tom, či ich zakážeme, ale o tom, či ich povolíme, tak ako to bolo povedané. Myslel som, že v rozprave dneska vystúpim, dostanem sa k slovu, ale tak aspoň faktickou poznámkou aj chcem vám poďakovať, pán minister, že ste tu vydržali s nami. K tomu počtu tých hracích automatov, aby som ešte využil ten čas. Viete tá redukcia na tie dva kusy, že to bude mať negatívny dopad na fiškál, to sú vaše slová. Nemusíte sa toho obávať, lebo budú praskať vo švíkoch. Budú tak nabité eurami. V tých krčmách podnapití, podgurážení chlapi nebudú šanovať nejakými eurami ani ničím iným. A, naozaj, to je tá najhoršia kombinácia, ktorá len môže byť, alkohol, opitosť a hracie automaty. My nieže rodiny ožobračujeme o 500 eur, o celú výplatu, ale rodiny ožobračujeme o otcov rodín. Rodiny strácajú otcov skrze hracie automaty v kombinácii naozaj s alkoholom. Ten súhlas ZMOS-u ste tak pochybne povedali, pán minister, prepáčte, zdalo sa mi to, že nie ste si tak celkom istý, či ZMOS to podporil alebo nepodporil. No ak by to podporil, bolo by to čosi veľmi zlé. Aj ja vyslovujem tu naozaj pochybnosť. No a k tým stavebným oddeleniam, no už sa nedostanem k tomu. Ďakujem za pozornosť.
Érsek, Árpád, minister dopravy a výstavby SR (2019-10-17):
Ďakujem. Samozrejme, pán... Môžem, môžem? (Prerušenie vystúpenia predsedajúcim.)
Paška, Pavol, predseda NR SR (2014-11-09):
Páni poslanci, ja vás poprosím. Pani podpredsedníčka Jurinová, nech sa páči. (Reakcie navrhovateľa.) Pán navrhovateľ, pán navrhovateľ.
A. Belousovová, podpredsedníčka NR SR: (2008-12-03):
(Prerušenie rokovania o 19.02 hodine.)
Kotleba, Marian, poslanec NR SR (2021-12-14):
Pán poslanec Karahuta, dobre sa vás počúvalo, ale to vaše vystúpenie malo dve také ale.
Laššáková, Jana, podpredsedníčka NR SR (2013-10-18):
Na vystúpenie pána poslanca s faktickou poznámkou pán poslanec Huba, končím možnosť prihlásiť sa s faktickými poznámkami, a pán poslanec Simon. (Reakcia z pléna.) Chcete s faktickou? Nie, dobre, dobre. Takže nech sa páči, pán poslanec Huba.
Cigániková, Jana, poslankyňa NR SR (2018-05-22):
Pretože potom to má takýto dopad.
Érsek, Árpád, minister dopravy a výstavby SR (2017-09-07):
Ďakujem, pán poslanec, za otázku. Vážený pán predsedajúci, dovoľte, aby som odpovedal. Vážený pán poslanec, môžme konštatovať, že odvetvie zamestnávajúce viac ako 300-tisíc ľudí generujúce pridanú hodnotu do výšky 9 mld. eur v poslednom období veľmi dobre napreduje, pričom vlani cestovný ruch zaznamenal rekordný rok, keď aj na Slovensku sa ubytovalo viac ako 5 mil. návštevníkov. Ako ukazujú oficiálne štatistiky cestovného ruchu, nastúpený trend pokračuje aj v tomto roku, keď podľa aktuálne dostupných údajov za prvý polrok 2017 vzrástla návštevnosť Slovenska medziročne o takmer 10 %. Vzhľadom na to, že vývoj a podľa predbežných ohlasov z regiónov, ktoré indikujú veľmi úspešnú letnú sezónu, môžme predpokladať, že nenastane žiadna mimoriadna situácia, keď bude rekord v počte návštevníkov, ako aj v počte prenocovaných prerokovaný (pozn. red.: správne „prekonaný“). Som rád, že tento trend cestovného ruchu začína napredovať. Treba povedať, že vlani, samozrejme, boli, čo je dôležité, ľudia si uvedomujú, že sme bezpečná krajina, preto je to dôležité, aby sem chodili. Na druhej strane mám taký pocit, že sa služby a všetko, čo s tým súvisí, sa pohli dopredu a veľa máme registrovaných ľudí, ktorí už viacnásobne navštívili Slovensko, čiže idú za kvázi zlepšenou kvalitou, ktorá tu bola. Ďakujem pekne za otázku.
Pellegrini, Peter, podpredseda NR SR (2020-07-14):
Ďakujem veľmi pekne. Ešte najprv dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Anne Zemanovej. Nech sa páči.
Laššáková, Jana, podpredsedníčka NR SR (2015-06-30):
Ďakujem pekne, pán predseda. Zaujmite miesto určené pre navrhovateľov. A opäť prosím spoločného spravodajcu poslanca Maroša Kondróta, aby podal správu o výsledku prerokovania návrhu vo výboroch. Nech sa páči, pán spravodajca.
Grendel, Gábor, podpredseda NR SR (2020-04-22):
Pán poslanec Ferenčák.
Blaha, Ľuboš, poslanec NR SR (2021-05-10):
Pán kolega, vy ste si zjavne poplietli schôdzu. Dneska sa odvoláva vaša ministerka Kolíková, dneska sa neodvoláva bývalá vláda a vy ste prakticky o pani Kolíkovej nepovedali nič. Vy ste tu len kydali špinu na bývalú vládu. Ja som, samozrejme, rád, že váš poslanecký klub, a plne vám gratulujem, ZA ĽUDÍ našiel aspoň jedného človeka, posledného mohykána, ktorý tu ešte ostal v strane ZA ĽUDÍ. Lebo stranu ZA ĽUDÍ už húfom opúšťajú všetci, tak ako jej idú strmhlav dole tie preferencie. Ja vždy, keď vidím stranu ZA ĽUDÍ alebo niekoho z nej, tak si spomeniem na pesničku Roba Grigorova „Dvaja“, lebo tam asi skončíte. Budete nakoniec dvaja zabudnutí a izolovaní, ale to je váš sud. Smutné je na tom to, že vy ste nič nepovedali o Kolíkovej a iba ste dávali dokola lebo Fico. Tá logika je taká, že ak útočíš na SMER, tak môžeš kradnúť. Ak by tu bol na mieste ministerky spravodlivosti aj Mikuláš Černák, tak je v poriadku, pokiaľ by útočil na SMER. Taká je vaša logika. Ale, preboha, my tu v tejto chvíli hovoríme o prešľapoch a zlodejinách Márie Kolíkovej. Tak načo tu vyťahujete nezmysly o stane SMER alebo bývalej vláde? A, viete, jediná vaša argumentácia, čo som tu zachytil, je, že Mária Kolíková je rovný chlap. To bola jediná vaša argumentácia. Nič iné ste na ňu nevytiahli. Absolútne ste nepovedali nič k veci, k tým jej zlodejinám, k tým jej prešľapom. Toto je obhajoba strany ZA ĽUDÍ. Veď to je neuveriteľne slabé. A keď ste hovorili o väzbách, prepáčte, ja to musím povedať, tak jediné, čo ste dosiahli vašimi väzbami alebo čo pani Kolíková dosiahla tým, že tu vytvorila zo Slovenska Guantánamo, je, že zomrel hrdina, zomrel Milan Lučanský, zomrel generál, ktorý zatváral mafiánov do basy. A jediný, kto by mal ísť do basy a stále tam nie je, je váš Andrej Kiska, zlodej a mafián.
K. Sárközy, poslankyňa: (2005-05-18):
e) od 11 078 korún do 14 719 korún, sa zvyšujú o 7,5 %, f) od 14 720 korún do 15 824 korún, sa zvyšujú na sumu 15 825 korún, g) vyššia ako 15 824 korún, sa nezvyšujú. (3) Dôchodkové dávky vyplácané k 1. júlu 2005 sa zvyšujú od splátky dôchodkovej dávky splatnej po 30. júni 2005 a dôchodkové dávky priznané od 1. júla 2005 do 31. decembra 2005 sa zvyšujú odo dňa ich priznania. (4) Na zvýšenie úrazovej renty a pozostalostnej úrazovej renty platia odseky 1 až 3 rovnako. (5) Sumy jednorazového odškodnenia uvedené v § 94 ods. 2 a 3, suma náhrady nákladov spojených s liečením uvedená v § 100 ods. 2 a sumy náhrady nákladov spojených s pohrebom uvedené v § 101 ods. 3 a 5 sa zvyšujú v roku 2005 indexom 1,075.“ Odôvodnenie: V záujme objektívneho zhodnotenia obdobia prispievania do systému dôchodkového poistenia vo vzťahu k určeniu sumy dôchodkovej dávky navrhujem predĺženie rozhodujúceho obdobia na zistenie priemerného osobného mzdového bodu na obdobie kalendárnych rokov od 1. januára 1984 a úpravu rozhodujúceho obdobia na určenie sumy dôchodkovej dávky, ak poistencovi nie je možné určiť osobné mzdové body za celé rozhodujúce obdobie. Navrhujem, aby právna úprava zisťovania priemerného osobného mzdového bodu z predĺženého rozhodujúceho obdobia sa nevzťahovala na dôchodkové dávky právoplatne priznané pred 1. júlom 2005 a na dôchodkové dávky, o ktorých bolo začaté konanie pred 1. júlom 2005. Súčasne navrhujem osobitný spôsob zvyšovania dôchodkových dávok a úrazových dávok v roku 2005 diferencovaný v závislosti od výšky dôchodkovej dávky a úrazovej dávky tak, že - do výšky približne 0,25-násobku priemernej mzdy za rok 2004 sa zvýšia o index rastu miezd, - do výšky približne 0,7-násobku priemernej mzdy za rok 2004 sa zvýšia o 8,85 %, čo zodpovedá percentu určenému podľa tzv. švajčiarskeho modelu, - do výšky približne 0,9... (Neustály ruch v sále.)
Galek, Karol, poslanec NR SR (2019-09-19):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon 488/2013 Z. z. o diaľničnej známke a o zmene niektorých zákonov v znení neskorších predpisov, tlač 1569. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Mám tu aj priestor na vlastnú úvahu spravodajcu. Ja si myslím, že naozaj toto je perfektný zákon, ktorý by pomohol mnohým motoristom a určite dáva aj logický zmysel, za chvíľku k tomu povie viacej aj môj kolega Miro Ivan. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, naozaj odporúčam, aby Národná rada po všeobecnej rozprave sa uzniesla na tom, že návrh zákona prerokujeme v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Mikloško, Jozef, poslanec NR SR (2014-07-03):
Ďakujem pekne. Ďakujem za odpoveď. V podstate som s ňou spokojný. Vidím, že sa v tom niečo bude diať. Len všetci cítime, že niečo v tomto smere treba robiť. Proste mladí sú zvyknutí, že im stále niekto odhadzuje polienka z cesty. Očakávajú, že tak to bude vždy a že niekto vždy niečo vybaví, a nie oni sami si to vybavia. To, že sú fyzicky aj morálno-vôľovo často nepripravení, je tiež pravda. Fyzická príprava, to je šport, sústavný šport bez alkoholu, bez drog, bez fajčenia. A morálna úloha, zdatnosť, to znamená, že nie je tu bezbrehá sloboda, že musíš občas niekoho poslúchať, že musíš mať prosociálne postoje, že nie si tu iba sám ty, ale aj niekto iný a tak ďalej. Samozrejme, na toto je rodina a škola prvoradá, a keď tí už zlyhajú alebo to nestihnú, ťažko je potom všetko hádzať na armádu, ktorá to, samozrejme, nemôže za tri-štyri mesiace stihnúť. Veľmi vás nabádam k tomu. Ja som sám prežil na vojne 760 dní, nie ľahkých, v bojových podmienkach, bolo to tvrdé, ale voľačo mi to do života dalo. Túto skúsenosť by mohli mať aj tí, ktorí si myslia, že im to netreba a že teda všetko to zvládnu vždy metódou najmenšieho odporu, ako sa to hovorí, s modrou knižkou. Takže ďakujem a veľmi rád sa na tom zúčastním nejakým spôsobom, aj keď som iba desiatnik v zálohe.
Laššáková, Jana, podpredsedníčka NR SR (2014-10-21):
Ďakujem. Pán spravodajca? Nie. Prerušujem rokovanie o tomto bode programu. Budeme pokračovať prvým čítaním o návrhu poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona je pod tlačou 1248. Návrh na jeho pridelenie na prerokovanie výborov je v rozhodnutí č. 1257. Dávam slovo poslankyni Viere Šedivcovej, aby návrh zákona uviedla. Nech sa páči, pani poslankyňa.
Pellegrini, Peter, predseda NR SR (2015-06-30):
Prezentujme sa a hlasujme o návrhu uznesenia tak, ako je uvedené v tlači 1540. (Hlasovanie.) Prítomných 135 poslancov, za hlasovalo 82 poslancov, zdržalo sa 53. Konštatujem, že Národná rada schválila uznesenie k návrhu štátneho záverečného účtu. Panie poslankyne, páni poslanci, týmto sme vyčerpali všetky body, o ktorých bolo treba hlasovať, budeme pokračovať v prerokovanom bode, ktorým je Program stability Slovenskej republiky na rok 2015 až 2018. Ešte predtým s procedurálnymi návrhmi pán poslanec Lipšic, Hlina a Viskupič. Ďakujem pekne. Aj pán predseda Duchoň. Nič nestláčajte, ste tam! Nevidíte sa, pán Viskupič? Ja vás tam vidím. Všetko je v poriadku, nestláčajte nič. Dobre, pán Lipšic, nech sa páči, procedurálny návrh.
Kollár, Boris, predseda NR SR (2023-05-18):
Pán poslanec Fecko, ospravedlňujem sa vám za skomolenie mena. (Povedané so smiechom.) Takže, kolegovia, len vás chcem upozorniť. Teraz končím rozpravu v rámci opakovaného druhého čítania. Budeme pokračovať hlasovaním. Ak tento návrh neprijmeme, prijmeme retroaktívny zákon, to vás len upozorňujem. Nech sa páči, máte slovo.
Stohlová, Tamara, poslankyňa NR SR (2024-09-13):
Ďakujem pekne. Ďakujem pánovi poslancovi Garajovi, že sa teda vyjadril za tých mnohých navrhovateľov jeden, keď už tu nie je pán Huliak. Ale teda obávam sa, že vy ste neadresovali v skutočnosti tie námietky, ktoré ja som počas toho tridsaťminútového vystúpenia uviedla. V podstate ste spolovice znova prečítali dôvodovú správu a pri tej argumentácii ste nevyužili žiadne dáta alebo zdroje, proste čokoľvek, čoho by sa dalo chytiť. Čiže, žiaľ, nie je veľmi k čomu sa vyjadrovať a ja dúfam, že pokiaľ sa napríklad tento zákon dostane na výbor alebo do ďalších čítaní, čo bude síce, žiaľ, ale že tie argumenty aj budete mať a budete disponovať aj nejakými zdrojmi a dátami. Ostatným ďakujem pekne za príspevky aj za tie podnetné príspevky a k tým by som sa možno vyjadrila. Ja sa jednoznačne stotožňujem s tým, že treba citlivo vážiť medzi súkromným záujmom, záujmom štátu, jednoznačne. Jednoznačne a to sa nerobí tým, že sa narýchlo prijímajú nekvalitné návrhy zákonov. Určite treba riešiť alebo teda prijímať aj také zmeny, ktoré reflektujú na konkrétne životné situácie, jednoznačne. Ja hovorím, že teda toto je zákon, ktorý je na objednávku a do toho účelovo rieši možno nejaký jeden typ životných situácií, pričom nám v skutočnosti vyrába ďalšie problémy, takže to treba riešiť komplexne. To táto novela to komplexne určite nerieši. Dalo by sa povedať aj k tomu, k tej dobrovoľnej stráži prírody. Zase, treba asi konkrétne hovoriť, lebo z informácií, ktoré ja mám, tak tam v skutočnosti existuje informačný systém, vďaka ktorému je vedieť, oni si tam nahlasujú svoje služby a ten orgán ochrany prírody má v skutočnosti... (Prerušenie vystúpenia časomerom.)
Urban, Miroslav, poslanec NR SR (2023-02-14):
Čo? Je tam viacej lásky a... (Povedané so smiechom.) A takže... no ďakujem.
P. Hrušovský, predseda NR SR: (2003-12-09):
I. Hopta, poslanec: Vážený pán predseda vlády, ja viem, že sa vám nerozpráva o tejto situácii veľmi ľahko, pretože vaša politická strana veď stratila vedúcu úlohu v koalícii a de facto sa ňou stala SMK, čiže možno ak by ste boli  politik správny, tak by ste uvoľnili niekomu z nich funkciu predsedu vlády. Ale, dovoľte, aby som sa vrátil k vami predneseným slovám. Hovoríte, že ste napravili to, čo iní pokazili, ja si myslím, že ešte veľmi-veľmi dlho budeme naprávať to, čo ste pokazili vy, že, ste šancou pre moderné Slovensko. Nemyslím si to. Ste záhubou pre moderné Slovensko. Hovorili ste tu o zodpovednosti, o spravodlivosti, o solidarite. Ja si myslím, že tieto slová vašej vláde práveže nič nehovoria. Hovorili ste o tom, že sa znížila nezamestnanosť. Vážený pán predseda vlády, nezamestnanosť sa možno znížila ale administratívnymi opatreniami, práveže zamestnanosť nerastie, pretože ak vytvárate nejaké pracovné príležitosti, tak ich vytvárate iba v okolí Bratislavy, a nie niekde na strednom a východnom Slovensku. Hovoríte o vašej solidarite, ale ja si myslím, že chcete, aby vaša solidarita bola len s tou najbohatšou vrstvou, že sa znižujú dane. Áno, tým, čo zarábajú milióny, sa dane znížia, ale tým, čo zarábajú päť-šesť tisíc korún, sa veľmi tieto dane neznížia. Vážený pán predseda vlády, váš rozpočet je cestou do pekla, komunisti chcú raj, do pekla choďte vy. Ďakujem vám. (Potlesk.)
Figeľ, Ján, podpredseda NR SR (2015-05-12):
Ďakujem pekne. Dávam teraz slovo poverenej členke Výboru Národnej rady pre sociálne veci pani poslankyni Márii Janíkovej, aby podala správu o prerokovaní tohto návrhu vo výbore. Nech sa páči.
Mezenská, Helena, poslankyňa NR SR (2013-09-25):
Ďakujem vám za tento váš diskusný príspevok, pani Žitňanská. Ja s vami súhlasím v tom, že ak sme boli v minulých dňoch svedkami neštandardných prejavov a správania sa poslancov, bolo to len a len preto, že tu boli učinené neštandardné a nedemokratické zásahy do základných princípov fungovania občianskej spoločnosti. Presne tak, ako ste to vymenovali. Je neštandardné nebyť účastní na prerokovaní interpelácií, ak tá povinnosť vyplýva z rokovacieho poriadku. A ministri tu majú byť, jednoducho tu majú sedieť, akýkoľvek protest štandardný – neštandardný je len a len reakciou na takéto porušenie základných princípov občianskej a demokratickej spoločnosti. Rovnako tak je neštandardné obsadiť balkón do parlamentu len občanmi jednej príslušnej politickej strany. Ja si myslím, že uplynulé dni boli dostatočným signálom na to, že si neprajeme zavádzať prvky totalitnej spoločnosti, a akýkoľvek pokus o takéto správanie bude každý súdny človek, či štandardným, alebo neštandardným spôsobom, odmietať. Ďakujem.
Krištúfková, Petra, poslankyňa NR SR (2018-02-08):
Vážený pán predsedajúci, v rozprave nevystúpil žiaden poslanec. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní, ďakujem.
Baránik, Alojz, poslanec NR SR (2017-12-06):
Ďakujem pekne. Pokiaľ ide o daňové podvody, samozrejme, my políciu nevlastníme, tak ako vy, pán minister. Takže my nemáme možnosť zistiť, ako presne je to s daňovými podvodmi na vašej strane. Vy túto políciu, špeciálne NAKA, používate na politický boj. NAKA nevyšetruje ťažkých kriminálnikov, hlavne vyšetruje aj, ale hlavne vyšetruje opozičné figúry, ako som ja alebo ako sú iní, a tomu sa venuje NAKA. NAKA nabehne, NAKA, NAKA nabehne na niekoho o šiestej hodine ráno, kukláči nabehnú len zato, že si robil srandu z Fica, keď sa uchádzal o prezidentskú funkciu. Takéto veci vy robíte. To znamená, že vy vlastníte políciu a na to ste neodpovedali, pán minister, keď som vám to prvýkrát povedal, tak vám to opakujem. Vy vlastníte políciu, vy vlastníte prokuratúru, pretože ten prokurátor, to je váš prokurátor. A darmo vy hovoríte, že Kočner so Sulíkom, to je nonsens. Ja presne viem, že ako ten prokurátor, ktorý bol čestne zvolený, odkiaľ prišiel a kto ho navrhol, všetko o ňom viem, takže nebudete vy mne tu hovoriť, že tam bola nejaká faloš v tom, nie je to pravda. Čiže, a miesto neho ste si dosadili vlastného generálneho prokurátora, ktorý teraz robí tú špinavú robotu, vás kryje, spolu so špeciálnym prokurátorom Kováčikom vám robia právnu ochranku, aby ste mohli robiť všetky tie veci, ktoré zistíme, čo vlastne sú, keď budeme mať možnosť my sa pozrieť na to, ako pracuje polícia, ako pracuje prokuratúra, ako pracujú súdy.
Laššáková, Jana, podpredsedníčka NR SR (2015-01-28):
Na vystúpenie pána poslanca s faktickými poznámkami páni poslanci Hlina, Lipšic, Hraško, Osuský, Kadúc a pani poslankyňa Nachtmannová. Končím možnosť prihlásiť sa s faktickými poznámkami. Nech sa páči, pán poslanec Hlina.
Richter, Ján, poslanec NR SR (2023-12-07):
Ďakujem pekne za slovo. Pozývam členov sociálneho výboru na zasadnutie dnes 20.30 h, miestnosť 245, druhé poschodie. Ďakujem.
Laurenčík, Milan, podpredseda NR SR (2020-11-25):
S reakciou na faktické poznámky pán poslanec Peter Osuský. Nech sa páči.